संक्षेप करने के लिए दस्तावेज़: ब्लैकबेरी ने गुरुवार को अमरीका में ज़ेड 10 फोन को पेश किया.

अमरीका में 


ब्लैकबेरी फोन को पेश करते वक्त थोरस्टन हिंस ने कहा, “एप्पल के फोन में नवीनता की कमी है जिसकी वजह से एप्पल उपभोक्ता पुराने यूज़र इंटरफेस को इस्तेमाल करने को मजबूर हैं.”

हिंस ने तर्क दिया कि आज भी आईफोन इस्तेमाल करने वाले एक एप्लिकेशन से दूसरी एप्लिकेशन में सीधे नहीं जा सकते बल्कि उन्हें हर बार ‘होम’ या ‘बैक’ बटन को दबाना पड़ता है.

उन्होंने कहा कि एप्पल फोन ब्लैकबेरी फोन की तरह एक समय पर कई एप्लिकेशन(मल्टिटास्किंग) पर भी काम नहीं कर सकता.

पुराना

थोरस्टन हिंस कहते हैं, “आईफोन आज भी वैसा ही है. ये एक के बाद एक काम करने वाले तरीके पर काम करता है जिसे अब लोग नहीं चाहते. लोग चाहते हैं कि वो मल्टिटास्किंग कर सके.”

ब्लैकबेरी के नए फोन में एक साथ कई एप्लिकेशन काम कर सकती हैं और एक एप्लिकेशन से दूसरे एप्लिकेशन आसानी से जा सकते हैं.

हिंस ने कहा, "पांच साल पहले बाज़ार में आए आईफोन को क्रांतिकारी माना गया लेकिन पांच साल पहले जो ये फोन था अभी भी वही है."




एप्पल के प्रवक्ता ने इस बयान पर प्रतिक्रिया देने से इंकार कर दिया है. ब्लैकबेरी ने गुरुवार को ही अपना सबसे नया फोन ज़ेड 10 अमरीका के बाज़ार में पेश किया.

ब्लैकबेरी का कहना है कि कीबोर्ड वाले फोन क्यू 10 को अमरीका के बाज़ार में पहुंचने में अभी वक्त लगेगा.

जानकार मान रहे हैं कि इससे ब्लैकबेरी को अमरीका में नुकसान होगा. ब्लैकबेरी को चाहने वाले लोगों में वो शामिल हैं जो टच फोन की जगह बटन वाला कीबोर्ड चाहते हैं. जानकारों का कहना है कि ब्लैकबेरी के नए सॉफ्टवेयर को भले ही लोग सकारात्मक नज़र से देख रहे हों लेकिन इंतज़ार करने की बजाय वो 


आईफोन या एंड्रॉयड फोन खरीदने को मजबूर हो सकते हैं.

आसमान से ज़मीन तक

रिसर्च संस्था आईडीसी के अनुसार अमरीकी बाज़ार में ब्लैकबेरी फोन की हिस्सेदारी 2008 में 46 प्रतिशत से घटकर 2012 में सिर्फ दो प्रतिशत तक सिमट गई है.

फिलहाल अमरीका में आईफोन और एंड्रॉयड बाज़ार का दबदबा है. हेंस ने स्वीकार किया कि अगर ब्लैबेरी को बाज़ार पर अपना कब्ज़ा दोबारा स्थापित करना है, तो ब्लैकबेरी को अमरीकी बाज़ार में सफल होना पड़ेगा.

हिंस ने कहा “पूरे विश्व में सफल होने के लिए आपको अमरीका में सफल होना ही पड़ेगा. ”

हेंस ने दावा किया कि फोन की शुरुआती ब्रिकी उत्साहजनक रही है. हालांकि...\nसंक्षेप उसी भाषा में जिसमें दस्तावेज़ है:
ब्लैकबेरी के मुख्य कार्यकारी अधिकारी थोरस्टन हिंस ने अमरीका में ब्लैबेरी फोन को पेश करते हुए कहा है कि 
 

आई फोन  ‘पुराना’ हो चुका है.